ક્રિકેટ ઓસ્ટ્રેલિયાના સીઈઓ જેમ્સ સધરલેન્ડે જણાવ્યું કે ઓસી-વિન્ડીઝ વચ્ચેની સિડની ટેસ્ટમાં સતત વરસાદ છતાં ક્રિકેટ સમર્થકોએ પરંપરાગત પિન્ક ટેસ્ટ દરમિયાન ૨,૫૦,૦૦૦ ડોલરથી વધુની મદદ કરવા મજબૂત સમર્થન આપ્યું હતું. તેઓએ કહ્યું કે અમે હવામાન પર નિયંત્રણ કરી શકીએ નહીં. ભવિષ્યમાં અન્ય આંતરરાષ્ટ્રીય મેચ પણ છે, જેથી ૩૧ જાન્યુઆરીએ સિડનીમાં ત્રીજી ટી-૨૦ આંતરરાષ્ટ્રીય મેચનો મેકગ્રા ફાઉન્ડેશન માટે ફંડ એકઠું કરવા અને કેન્સર સામે જાગૃતિ વધારવા માટે ઉપયોગ કરાશે. એ મેચ દ્વારા દર્શકો જ નહીં, બલકે ખેલાડીઓને પણ ગુલાબી જર્સી પહેરીને મેકગ્રા ફાઉન્ડેશનને સપોર્ટ કરવાની તક મળશે.